Aðgang að þessari sýningu þarf að panta sérstaklega . – Safnaðar - og sýningarsal með aðstöðu til léttra veitinga . Saga Reykholts spannar meira en þúsund ár og hér voru oftsinnis kirkjuhöfðingar og valdsmenn um lengri og skemmri tíma . Björn Bjarnason formaður stjórnar Snorrastofu setur dagskrána og Bjarni Guðmundsson á Hvanneyri , sem lengi sat í stjórn stofnunarinnar leiðir umræðurnar . Fyrirhugað var að Guðrún Gísladóttir , landfræðingur og Guðrún Nordal , forstöðumaður Stofnunar Árna Magnússonar í íslenskum fræðum tækju þátt í umræðum um lok verkefnisins en þær verða ekki með af óviðráðanlegum orsökum . Kaffiveitingar , enginn aðgangseyrir , verið öll velkomin . Athugið breyttan tíma á viðburðinum . Ofangreind dagskrá markar lok Reykholtsverkefnisins . Því var hleypt af stokkunum árið 1999 og hefur því varað í 20 ár . Fornleifarannsóknir í Reykholti hafa vakið mesta athygli verkefnisins , sem var annars afar fjölþætt og hefur vakið umræður á mörgum sviðum . Um það vitnar m.a. margháttuð útgáfa innan ramma verkefnisins um bókmenntir , sögu og náttúru , auk fornleifa . Á samkomunni verður kynnt ný bók Guðrúnar Sveinbjarnardóttur , Reykholt í ljósi fornleifanna og fram fara pallborðsumræður þar sem litið verður til fortíðar og framtíðar . Bók Guðrúnar , Reykholt í ljósi fornleifanna og allar bækur , sem gefnar hafa verið út undir nafni Reykholtsverkefnisins verða boðnar til sölu með vildarkjörum , 50% afslætti .